

GRAĐEVINSKA TEHNIČKA ŠKOLA

PODHUMSKIH ŽRTAVA 4

51 000 RIJEKA

**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA RAZDOBLJE
OD 01.01. DO 30.06.2025. GODINE**

*OPĆI DIO*

Građevinska tehnička škola Rijeka je u prvom polugodištu 2025. godine ostvarila 799.205,78 eura prihoda i 933.927,08 eura rashoda, odnosno rashodi nad prihodima su veći za 134.721,30 eura. Obzirom da Škola ima prenesena sredstva iz prethodne godine u iznosu od 8.736,42 eura izvještajno razdoblje završeno je s manjkom od 125.984,88 eura.

U odnosu na 2024. godinu ostvareni prihodi u 2025. godini veći su za 110,96 postotnih poena i iznose 50,13% ukupno planiranih prihoda za 2025. godinu, dok su rashodi za 120,45 postotnih poena veći u odnosu na 2024. godinu i iznose 58,48% ukupno planiranih rashoda u 2025. godini.

Najveći udio ostvarenih prihoda i rashoda odnosi se na Ministarstvo znanosti i obrazovanja s izvora financiranja 521 – Pomoći, kojima se financiraju rashodi za plaće i ostala materijalna prava zaposlenika i to 756.349,46 eura, što je 50,67% planiranih prihoda s izvora Pomoći proračunskim korisnicima iz proračuna koji im nije nadležan i 870.029,56 eura rashoda, što je 58,29% ukupno planiranih u 2025. godini na istom izvoru.

Zbog primjene novog Pravilnika o proračunskom računovodstvu i Računskom planu (NN 158/23 i 154/24) došlo je do promjena načina knjiženja troškova plaće i ostalih materijalnih prava zaposlenika koji se financiranju iz državnog proračuna pa se tako troškovi plaće od siječnja 2025. godine knjiže i prikazuju u mjesecu na koji se odnose, bez korištenja konta 193., što znači da u prvom polugodištu imamo prikazan jedan mjesec više nego u istom razdoblju 2024. godine ( plaća za 12/2024. do 06/2025.) čime su znatno viši rashodi za zaposlene (konto 31) i izvor financiranja Pomoći u odnosu na prethodnu godinu.

Prihodi osnivača PGŽ kojima se financira osnovna djelatnost Škole kroz decentralizirana sredstva (izvor 44) i programe iznad zakonskog standarda (izvor 111) ostvareni su 40% od plana, dok su rashodi ostvareni 63,67% iznosa plana. Rashodi su više ostvareni nad prihodima za rashode poslovanja čije je dospijeće plaćanja u srpnju i još nisu plaćeni, pa će i njihov prihod biti knjižen i prikazan u srpnju. Također, razlika je i u 16.902,50 eura prikazanih rashoda za nabavu nefinancijske imovine, tj. računalne opreme koju za Školu financira PGŽ (ugovor 77/05/2025), a koji nisu planirani u izvornom planu i biti će dodani i prikazani u sljedećem rebalansu financijskog plana Škole.

Prihodi i rashodi od donacija nisu planirani u financijskom planu za 2025. i projekcijama za 26-27.godinu, ali su ostvareni, tj. Škola je primila kapitalnu donaciju geodetske opreme u iznosu 1.500,00 eura i 150,00 eura tekućih donacija.

Zbog manjeg iznosa na žiroračunu škola je od kamata ostvarila 2,36 eura, 59% ukupno planiranog.

Prema funkcijskoj klasifikaciji Škola je u prvoj polovini 2025. godine ostvarila 933.264,08 eura rashoda za Više srednjoškolsko obrazovanje i 663,00 eura za Usluge obrazovanja koje nisu drugdje svrstane. To je više nego u istom razdoblju 2024. godine i 58,48 i 73,64 postotnih poena u odnosu na ukupno planirano u 2025. godini.

Škola je 2025. godinu započela sa 9.720,29 eura na žiro računu, a stanje žiro računa na dan 30.06.2025. godine iznosi 11.581,81 euro. Iako je prethodne godine ostvaren višak od 8.736,42 eura prenesena sredstva nisu planirana u sklopu trogodišnjeg plana za razdoblje 2025.-2027. godine, a u toku tekuće godine još uvijek nisu provedene niti jedne izmjene i dopune financijskog plana, pa se navedeni preneseni višak planira uvrstiti u financijski plan sa prvim sljedećim izmjenama i dopunama financijskog plana.

Građevinska tehnička škola nema dospjele obveze, ni dospjela nenaplaćena potraživanja, nema primitaka od financijske imovine i zaduživanja kao ni izdataka za financijsku imovinu niti otplate zajmova.

Rijeka, srpanj 2025.

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_

Boris Petrović, prof.